પરિણામે, બિહાર જેવાં રાજ્યો સતત વિશેષ પેકેજની માગણી કરી રહ્યાં છે. આ સંજોગાેમાં ILFSનું કૌભાંડ વિધિવત્ સત્તાવાર રીતે ૯૧,૦૦૦ કરોડનું હોવાનો પ્રારંભિક અંદાજ છે. જે ત્રણ લાખ કરોડ સુધી પહોંચે એવી શક્યતા નકારાતી નથી. જો આ પરપોટો ખરેખર ફૂટશે તો? વર્ષ-૨૦૦૮માં અમેરિકામાં ‘લેહમેન’ કટોકટી સર્જાઈ હતી, એ ઘડી કદાચ ભારત માટે આવી ચૂકી હોય એવા ભણકારા વાગે છે. ILFS સાથે સંલગ્ન ૧૮૦ કંપનીઓ નબળી પડે એવી દહેશતથી આંતરરાષ્ટ્રીય રેટિંગ એજન્સીઓએ ભારતની નોન-બેંકિંગ ફાયનાન્સ કંપનીઓનું રેટીંગ્સ ઘટાડી દીધું છે. ભારતમાં રોજગારી સર્જવા માટે તથા આર્થિક વૃદ્ધિ માટેનું સૌથી મોટું સાધન ઇન્ફ્રાસ્ટ્રક્ચર પ્રોજેક્ટ્સ હતા, જે તમામ ILFS કંપની આધારિત ચાલતા હતા. ટૂંકમાં, ભારતીય અર્થતંત્રની કરોડરજ્જુ ભાંગી જાય એવી દહેશત સેવાઈ રહી છે ત્યારે ‘સઘળો ભાર કન્યાની કેડે’ નાખવાની માનસિકતામાં રાચતા અરુણ જેટલી આ ગાળિયો LIC અને SBI જેવી સદ્ધર બેંકના ગળામાં નાંખવાના મૂડમાં છે. ‘બળતું ઘર કૃષ્ણાર્પણ’ કરવાની આ માનસિકતામાંથી ભારત દેશને કોણ બચાવશે? હે રામ!